משרד הכלכלה והתכנון

משרד הכלכלה והתכנון היה משרד ממשלתי שפעל בישראל בין השנים 1981–1995. המשרד הוקם עם כינונה של הממשלה ה-19, בשם "משרד הכלכלה והתיאום הבין-משרדי", ולתפקיד מונה יעקב מרידור. במהלך כהונתו של גד יעקבי במשרד, הוחלף שמו למשרד הכלכלה והתכנון.

על אף שמו, מדיניותה הכלכלית של הממשלה לא נקבעה בו, כי אם במשרד האוצר, אם כי היו שנים בהן היה שותף להכנת תקציב המדינה. עיסוק מרכזי של המשרד היה הכנת תשובות הממשלה לדו"חות מבקר המדינה. יחידות נוספות במשרד כללו את הרשות לתכנון כלכלי לאומי ואת המטה לייעול המשק הציבורי.

כאשר מונה לתפקיד יוסי ביילין, ביולי 1995, הוא סבר כי אין הצדקה לקיומו של המשרד ופתח במהלך לביטולו. עם כינונה של הממשלה ה-26 בסוף אותה שנה, לא מונה שר חדש לתפקיד זה, והמשרד פורק.

ב-2009, ראש הממשלה בנימין נתניהו מינה עצמו לשר לאסטרטגיה כלכלית, תפקיד שלא הוגדר בבירור, אך יש המשווים את תפקידו לתפקיד שר הכלכלה והתכנון בעבר.

שרים
שרי הכלכלה והתכנון
 שם  תמונה  התחלת הכהונה  סיום הכהונה  מפלגה יעקב מרידור  70px  5 באוגוסט 1981  13 בספטמבר 1984  הליכוד גד יעקבי  70px  13 בספטמבר 1984  22 בדצמבר 1988  המערך יצחק מודעי  70px  22 בדצמבר 1988  11 ביוני 1990  הליכוד דוד מגן  70px  11 ביוני 1990  13 ביולי 1992  הליכוד שמעון שטרית  70px  13 ביולי 1992  18 ביולי 1995  העבודה יוסי ביילין  70px  18 ביולי 1995  22 בנובמבר 1995  העבודה

השר לאסטרטגיה כלכלית
 שם  תמונה  התחלת הכהונה  סיום הכהונה  מפלגה בנימין נתניהו  70px  31 במרץ 2009  18 במרץ 2013  הליכוד

קישורים חיצוניים


כלכלה והתכנון
קטגוריה:משרדי כלכלה